Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 825/11/8803	Košice II, 11.11.2013
EEČ : 2-64-360-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: Obecný úrad XXXXX číslo účtu XXXXX/0200 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou 4743/2011.
v trestnej veci vedenej pre prečin krádeže podľa § 212 ods. 1 Trestného zákona obvinený XXXXX dňa XXXXX pri mediácii na Okresnom súde XXXXX II, sp. zn. XXXXX vyhlásil, že spáchal skutok spočívajúci v tom, že v Košiciach - Šaci, na ul. XXXXX, dňa XXXXX v čase okolo 14.40 hod., z neuzamknutého objektu pri futbalovom ihrisku odcudzil hrubostennú oceľovú nádobu o priemere cca 220 cm a dĺžke cca 350 cm, čím takto pre poškodeného spoločnosti XXXXX - XXXXX, XXXXX, IČO: XXXXX, spôsobil škodu vo výške 915,72 €, 

Odôvodnenie: 
Uzneseniami povereného príslušníka Okresného riaditeľstva PZ v Košiciach Obvodného oddelenia XXXXX, sp. zn. ORP-XXXXX zo dňa 30.11.2011 bolo podľa § 199 ods. 1  Trestného poriadku začaté trestné stíhanie a zo dňa 13.06.2011 bolo podľa § 206 ods. 1  Trestného poriadku XXXXX vznesené obvinenie za prečin krádeže podľa § 212 ods. 1 Trestného zákona, ktorého sa mal dopustiť na tom skutkovom základe, že v Košiciach - Šaci, na ul. XXXXX dňa XXXXX v čase okolo 14.40 hod., z neuzamknutého objektu pri futbalovom ihrisku odcudzil hrubostennú oceľovú nádobu o priemere cca 220 cm a dĺžke cca 350 cm, čím takto pre poškodeného spoločnosti XXXXX - XXXXX XXXXX, IČO: XXXXX, spôsobil škodu vo výške 915,72 €. 

Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX v z. XXXXX a konateľ poškodenej spoločnosti XXXXX - XXXXX XXXXX, uzavreli dňa XXXXX za prítomnosti probačného a mediačného úradníka na Okresnom súde XXXXX XXXXX, sp. zn. XXXXX,  dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie úprimne oľutoval a za svoje konanie sa ospravedlnil. Poškodený XXXXX ospravedlnenie obvineného prijal, pričom náhradu škody nežiada, pretože odcudzený predmet bol v nepoškodenom stave vrátený späť. 

Dňa XXXXX obvinený XXXXX zložil na depozitný účet pre zmier Krajskej prokuratúry v Košiciach, č.ú. XXXXX peňažnú sumu vo výške 100,-€ určenú vo výške 50,-€ štátu na peňažnú pomoc poškodeným trestnými činmi a vo výške 50,-€ na všeobecne prospešné účely a to v prospech Obecného úradu XXXXX 

Obvinený XXXXX v z. XXXXX a konateľ poškodenej spoločnosti XXXXX - XXXXX XXXXX, s týmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na bezúhonnú osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvineného pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor